Rușii câștigă teren în Ucraina. Armata a anunțat că a mai cucerit două localități din Doneţk și Harkov
Data publicării:
Rusia a revendicat luni „eliberarea” altor două localităţi în regiunile Doneţk şi Harkov, în estul Ucrainei, continuând să avanseze în aceste două sectoare ale frontului unde forţele ruse sunt în ofensivă în faţa unei armate ucrainene în dificultate, informează AFP, citată de Agerpres.
Armata rusă „a eliberat” satul Netailove, în regiunea Doneţk, precum şi localitatea Ivanivka, în regiunea Harkov, mai la nord, a afirmat Ministerul rus al Apărării într-un comunicat.
În ultimele două zile, trupele ruse au revendicat cucerirea satelor Berestove şi Arhanghelske, tot în estul Ucrainei.